Tamedyazt n uxeddim d tin ifi tettkel tmetti taqbaylit seg zman aqdim ,tettuneḥsab d tawsit ger tewsatin n tsekla tamensayt ,d tagnit n tfellaḥt d ujmaɛ n lɣellat Md :takerza aked d tmegra .ad-naf acewwiq d win id-ttawid deg wakud n uxeddim ,d tawsit n tmedyazt tebna ɣef umyag cewwaq tettawi-tt-id tmeṭṭut neɣ argaz d ufrid neɣ di tjemmaɛt.am waken Mhammed Djellaoui : yella ucewwiq n tmeṭṭut ,mi ara taxdem lceɣal weḥdes melba i mɛiwan am:uẓeṭṭa,tissirt n uxxam,asendu .yella ucewwiq n tlawin d tjmaɛt,mi ara zdint ɣef ceɣel s wudem n twizi ,am lqeḍ n uzemmur.yella d aɣen ucewwiq d-ttawin yergazen ɣas akken ur yeṭṭuqet ara ,yettili-d kan di lwaqt n twiziwin ,I swayes tqabalen lecɣal n tfellaḥt am :umgar,aserwet ,acraw n uzemmur .(DJELLAOUI.M. ibid: